Նշենք, որ նշված դեմ օրենքի քննադատությունը հասարակության որոշ շրջանակների կողմից, որոնք պարբերաբար ընդդիմանում են կանանց օգտին իրականացվող գրեթե բոլոր նախաձեռնություններին, առկա էր շատ ավելի վաղուց, քան սկսվել էր այս օրենքի մշակման գործընթացը: Օրինագծի այսօրվա քննադատներն արդեն երեք տարի է ինչ պնդում են, որ ընտանեկան բռնության մասին օրենքները «քանդում են ընտանիքիը», միտված են «ընտանիքից երեխաներին տարբեր պատրվակներով օտարմանը» եւ ընդհանրապես դարձնելու են «հայ երեխաներին մանկապիղծների համաշխարհային ցանցի թիրախ»: Ի դեպ , այդ նույն փաստարկների հիման վրա սպառնում են նաեւ, որ չեն թողնելու , որ Հայաստանը միանա «Կանանց նկատմամբ բռնության և ընտանեկան բռնության կանխարգելման և դրա դեմ պայքարի մասին Եվրոպայի խորհրդի կոնվենցիային»: